《古乐府三首 其三》
元代·黄清老

绵绵江上草，郁郁庭中柯。人生不相知，有如东逝波。

食杏犹苦酸，食梅当若何？衣褐犹苦寒，衣葛寒更多。

岂无千载友，肯听渔樵歌。

作者简介：（1290—1348）元邵武人，字子肃。笃志励学，泰定帝泰定四年进士，除翰林国史院典籍官，迁应奉翰林文字兼国史院编修。出为湖广儒学提举。时人重其学行，称樵水先生。有《春秋经旨》、《四书一贯》。